FI Euroopan unionin virallinen lehti C 174/25

Alueiden komitean lausunto aiheesta ”Maataloustuotteita koskevat tiedotus- ja menekinedistämistoimet sisämarkkinoilla ja kolmansissa maissa”

2014/C 174/06

Esittelijä Pedro Sanz Alonso (ES, EPP), La Riojan aluehallituksen puheenjohtaja Viiteasiakirja Ehdotus – Euroopan parlamentin ja neuvoston asetus maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa COM(2013) 812 final

I POLIITTISET SUOSITUKSET

ALUEIDEN KOMITEA

Yleistä

1. on tyytyväinen Euroopan komission valmistelemaan ehdotukseen asetukseksi ja suhtautuu siihen erittäin myönteisesti, koska se osoittaa komission olevan kiinnostunut maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa, ja etenkin siksi, että siinä ehdotetaan uusia puitteita, joiden avulla voidaan tukea ja tehostaa eurooppalaisia maataloustuotteita koskevia tiedotus- ja menekinedistämistoimia sekä unionin rajojen sisä- että niiden ulkopuolella.

2. pitää maataloustuotteita koskevia tiedotus- ja menekinedistämistoimia sisämarkkinoilla ja kolmansissa maissa erittäin tärkeinä, jotta maatalousala pystyy vastaamaan lukuisiin haasteisiin kilpailun koventuessa. Ne ovat tärkeitä myös siksi, että ne helpottavat markkinoiden avautumista vahvistaen kyseisten tuotteiden esiintymistä markkinoilla, sillä eurooppalaisten maataloustuottajien haasteina ovat rajojen avautuminen ja markkinoiden globalisoituminen.

3. katsoo, että tämä maataloustuotteita koskevia tiedotus- ja menekinedistämistoimia käsittelevä ehdotus tarjoaa kuluttajille sekä Euroopassa että maailmanlaajuisesti tilaisuuden tutustua paremmin unionin tuotannon laatuun ja korkeisiin tuotantostandardeihin, jotka varmistavat elintarviketurvallisuuden ja ympäristönsuojelun sekä vahvistavat kuluttajien luottamusta hankkimiinsa ja kuluttamiinsa tuotteisiin. Eurooppalaisen maataloustuotannon arvostuksen parantuminen voi tehdä toiminnasta kannattavampaa tuottajille.

4. katsoo, että Euroopan maatalousala on olennaisen tärkeä paikallis- ja aluetalouksien kehitykselle, koska se edistää hyvin merkittävästi työpaikkojen luomista ja väestön asettautumista kyseisille alueille. Tuotanto ja jalostus ovat erittäin aluesidonnaisia. Alueellisen ulottuvuuden on pysyttävä keskeisenä tekijänä tähdättäessä tasapainoiseen aluesuunnitteluun Euroopassa.

5. korostaa, että alueet tarvitsevat kunnianhimoista ja tehokasta menekinedistämispolitiikkaa, jossa painotetaan maataloustuotteiden laatua ja tyypillisiä ominaisuuksia. Maataloustuotteista muodostuu Euroopan unionin kulttuuri- ja ruokaperintö. Monilla Euroopan alueilla ne ovat myös se talous- ja yhteiskuntaelämän keskeinen tekijä, joka takaa alueisiin suoraan sidoksissa olevan toiminnan erityisesti maaseutualueilla.

6. suosittelee erityisen huomion kiinnittämistä niiden maataloustuotteiden ryhmään, jotka valmistetaan erityisesti perinteisistä aineksista ja jalostetaan asianomaisen alueen omia menetelmiä käyttäen.

Määrärahojen asteittainen ja merkittävä lisääminen

7. katsoo, että määrärahoja on välttämätöntä kasvattaa, koska on ehdotettu, että edunsaajien määrää lisätään ja tuen piiriin kuuluvien tuotteiden luetteloa laajennetaan. Komission tukea usean jäsenvaltion ohjelmille on myös lisätty.

8. toteaa, että kolmansien maiden, mm. Kanadan, Yhdysvaltojen ja Mercosur-maiden, kanssa neuvoteltavat kahdenväliset sopimukset osoittavat, että menekinedistämis- ja tiedotustoimet käyvät yhä välttämättömämmiksi sekä sisämarkkinoilla että kolmansissa maissa, jotta eurooppalaiset tuotteet olisivat kilpailukykyisiä.

9 korostaa, että menekinedistämis- ja tiedotustoimia voidaan edelleen rahoittaa sisämarkkinoilla kilpailukyvyn säilyttämiseksi. Tämä koskee ainakin tuotteita, jotka tuotetaan tunnustettuja laatujärjestelmiä noudattavin tai luonnonmukaisin tuotantomenetelmin.

10. toteaa, että hyväksytty YMP:n uudistus on yhteydessä unionin kauppapolitiikkaan ja että globaalilla tasolla Euroopan unionin on otettava osaa maailman elintarviketurvan takaamiseen kansainvälisen kauppapolitiikan puitteissa ja varmistettava WTO:ssa, että unionin maataloudella on tasapuoliset toimintaedellytykset.

Menekinedistämistoimien keskittäminen kolmansiin maihin

11. katsoo, että 75 prosentin osuuden varaaminen määrärahoista kolmansissa maissa toteutettavia tiedotus- ja menekinedistämistoimia varten voi jättää sisämarkkinat liian vähälle huomiolle, vaikka ne ovat eurooppalaistuotteiden päämarkkinat, joilla tuottajien on tehtävä kovasti töitä säilyttääkseen kilpailukykynsä joutuessaan kilpailemaan kolmansista maista tulevien tuotteiden kanssa.

12. kehottaa komissiota olemaan vahvistamatta etukäteen minkäänlaista prosenttiosuustavoitetta, kun on kyse kolmansissa maissa toteuttaviin unionin maataloustuotteiden tiedotus- ja menekinedistämistoimiin osoitettavista määrärahoista, sillä sisämarkkinoille on annettava yhtä suuri painoarvo kuin kolmansien maiden markkinoille.

Tuotemerkkien ja alkuperämaininnan käytön lisääminen

13. tukee aloitetta maataloustuotteiden tuotemerkkien ja alkuperämainintojen käytöstä. Komitea katsoo, että kaupallisten merkkien näkyvyys yleisessä menekinedistämisessä parantaa tuensaajien rahoitusmahdollisuuksia ja edistää niiden etuja, kunhan tasapaino säilyy eritoten Euroopan unionin sisämarkkinoilla.

14. kannattaa komission ajatusta laatujärjestelmistä, joilla on unionin viralliset tunnukset. Komitea katsoo kuitenkin, että alueen nimi liittyy olennaisesti yleiseen viestiin tuotteiden ominaispiirteistä, joten tuotteen maantieteellisen alkuperän merkitsemistä on helpotettava.

15. toteaa, että Euroopan laajuisesti tunnustetut laatujärjestelmät ovat yhä yleisempiä ja laajemmin tunnustettuja unionin alueella. Ne ovat vastaus eurooppalaisten kuluttajien kasvavaan elintarvikekysyntään sekä erityiseen kiinnostukseen paikallisia, laadukkaita ja yhteisön tiukat elintarviketurvallisuus- ja ympäristönsuojeluvaatimukset täyttäviä tuotteita kohtaan. Komitea tähdentää, että tunnustettujen laatujärjestelmien alaiset tuotteet ovat erittäin tärkeitä sisämarkkinoilla, joten niiden tuotantoa on syytä ylläpitää ja tukea.

16. kehottaa komissiota antamaan soveltamissäännöt täytäntöönpanosäädöksellä. Komitea katsoo lisäksi, että menekinedistämistahot voivat sovittaa yhteen ja panna täytäntöön alueidensa tuottajaryhmittymien yhteisiä toimia.

17. uskoo, että erilaisten alueellisten tuotteiden positiiviset synergiat voivat auttaa optimoimaan kunkin Euroopan alueen rikkauden. Alueen identiteettiin ja kulttuuriperintöön liittyvät alueelliset tulonlähteet ja laadukkaat palvelut ovat tämän vuoksi tärkeitä. Tämä auttaisi kohentamaan alueellisiin maataloustuotteisiin yhdistettävien alueiden tasoa, sillä se vaikuttaisi myönteisesti työpaikkojen luomiseen, varsinkin heikossa asemassa olevilla alueilla, ja tarjoaisi uusia mahdollisuuksia sekä lähimarkkinoilla että kansainvälisillä markkinoilla.

Tuensaajien ja tukikelpoisten tuotteiden luettelon laajentaminen

18. hyväksyy sen, että kaikkien alojen tuottajajärjestöille annetaan keskeinen rooli ja eritellään vaatimukset, joita voidaan soveltaa kyseisten järjestöjen edustavuuteen, joka ulottuu kaikille aloille.

19. kehottaa tuottajajärjestöjä kiinnittämään erityistä huomiota pk-yrityksiin sillä edellytyksellä, että ne noudattavat menekinedistämisessä tunnustettuja laatujärjestelmiä. Pk-yritykset ovat yleisin yritystyyppi Euroopan alueilla, ja ne edustavat suurelta osin Euroopan maatalouselintarviketeollisuutta.

20. hyväksyy ajatuksen, että kaikki EU:sta peräisin olevat tuotteet – tupakkaa lukuun ottamatta – voivat hyötyä sisämarkkinoilla ja kolmansissa maissa toteutettavista tiedotus- ja menekinedistämistoimista. Etusijalle asetetaan toimet, joita ehdotetaan tuotteille, jotka edistävät tasapainoista ruokavaliota, ja muille tuotteille, joissa on maininta tiettyyn eurooppalaiseen alueeseen liittyvästä erityislaadusta.

Prioriteettien määrittely komission työohjelmassa

21. on tyytyväinen komission ehdotukseen laatia työohjelma, joka mahdollistaa selvät ja tarkkaan määritetyt strategiat menekinedistämispolitiikassa.

22. kehottaa tarkentamaan, miten komissio aikoo ottaa jäsenvaltioiden prioriteetit huomioon ja miten se sisällyttää ne työohjelmaan.

23. ehdottaa, että otetaan käyttöön työohjelma, jonka kesto on nykyisten menekinedistämiskampanjoiden tavoin kolme vuotta ja joka mahdollistaa markkinakehityksen huomioonottamisen. Ohjelmaa olisi kuitenkin voitava mukauttaa vuosittain.

Yhden jäsenvaltion ja usean jäsenvaltion ohjelmien arviointi, valinta ja hallinnointi

24. katsoo, ettei ohjelmien arviointi ja valinta saisi olla yksinomaan komission vastuulla, vaan jäsenvaltioille tulisi antaa osallistumismahdollisuus. Näin myös Euroopan alueet pääsisivät mukaan, sillä ne yhteisrahoittavat menekinedistämistoimia, jotka päätettiin lopulta säilyttää maaseuturahastossa kaudella 2014–2020 (17 artikla) lähes samoin säännöin, joita noudatettiin toimenpiteessä 133 kaudella 2007–2013.

25. kehottaa komissiota miettimään, millä tavoin jäsenvaltiot voisivat osallistua Euroopan unionin rahoittamaan menekinedistämisohjelmaan ja miten siinä voitaisiin tehdä yhteistyötä alueiden kanssa ilman, että menettelystä tulee liian raskas. Tavoitteena on, että tästä ohjelmasta rahoitettavat toimet ovat yhteensopivia alueellisten menekinedistämisstrategioiden kanssa.

26. kannattaa myös nykyisen asetuksen mahdollistaman kahden ehdotuspyynnön säilyttämistä, jottei hakijoiden tarvitse odottaa niin kauan tehdäkseen toisen ehdotuspyynnön, mikäli niiden ohjelmat eivät ole läpäisseet ensimmäistä valintavaihetta.

Ehdotettu yhteisrahoitus

27. hyväksyy komission ehdottamat prosentuaaliset yhteisrahoitusosuudet, koska se katsoo niiden vastaavan tavoitetta kannustaa ohjelmien esittämiseen kolmansissa maissa ja usean jäsenvaltion ohjelmien esittämiseen. Komitea ehdottaa kuitenkin, että yhteisrahoitusosuus nostetaan 75 prosenttiin, kun kyse on kolmansissa maissa toteutettavista usean jäsenvaltion ohjelmista. Samaa prosenttiosuutta voitaisiin soveltaa pk-yrityksiin, kun kyse on erityisen merkittävistä ohjelmista.

28. on tietoinen siitä, että tähän mennessä toteutettu menekinedistämispolitiikka on auttanut palauttamaan kuluttajien luottamuksen kriisitilanteissa. Vastaisuudessa tarvitaan kuitenkin paljon nopeampia ja tehokkaampia tiedotuskanavia ja menekinedistämistoimia.

29. ehdottaa, että harkitaan unionin yhteisrahoituksen lisäämistä erityisesti maatalouskriisien yhteydessä toteutettaville menekinedistämis- ja tiedotustoimille. Tavoitteena on estää tuottajien välisten syrjintätilanteiden syntyminen.

30. toteaa, että asetusehdotuksessa on tarpeen selventää, miten kriisitilanteissa on tarkoitus parantaa reaktiokykyä, jotta voidaan toimia nopeasti ja tehokkaasti.

Mahdollisuus estää jäsenvaltioita rahoittamasta ohjelmia

31. pyytää, että jäsenvaltiot voivat vapaaehtoisesti yhteisrahoittaa ohjelmia komission kanssa. Se voi olla tarpeen tuotantoaloilla, jotka ovat kehittyneet heikosti tai joilla on vain vähän taloudellisia resursseja.

Loppusuositukset

32. kehottaa komissiota tunnustamaan selvemmin Euroopan alueet ja niiden keskeisen roolin maataloustuotteiden ja maatalouselintarvikkeiden tuotannossa siten, että alueiden osallistumista ohjelmien valintaan helpotetaan.

33. kehottaa komissiota rahoittamaan sisämarkkinoilla menekinedistämistoimia, joilla pyritään lisäämään Euroopan unionista peräisin olevien ja tunnustettuja laatujärjestelmiä noudattavien tai luonnonmukaisilla ja perinteisillä tai aluekohtaisilla menetelmillä tuotettujen maataloustuotteiden ja elintarvikkeiden myyntiä. Komitea katsoo, että perinnetuotteiden jakelulla ja menekinedistämisellä voidaan muuttaa globalisaation Euroopan markkinoilla aiheuttamia kulutusmalleja.

II MUUTOSEHDOTUKSET

Muutosehdotus 1

Johdanto-osan 2 kappale

Komission ehdotus AK:n muutosehdotus (2) Toimien tarkoituksena on vahvistaa eurooppalaisen maatalouden kilpailukykyä sisämarkkinoilla ja kolmansissa maissa parantamalla kuluttajien tietämystä unionin maataloustuotteiden ja maataloustuotteista valmistettujen elintarvikkeiden laadusta sekä kehittämällä ja avaamalla uusia markkinoita. Niillä täydennetään ja vahvistetaan jäsenvaltioiden toteuttamia toimia. (2) Toimien tarkoituksena on vahvistaa eurooppalaisen maatalouden kilpailukykyä sisämarkkinoilla ja kolmansissa maissa parantamalla kuluttajien tietämystä unionin maataloustuotteiden ja maataloustuotteista valmistettujen elintarvikkeiden laadusta, ottaen huomioon eurooppalaiselle tuotannolle lisäarvoa tuovat, unionin tasolla tunnustetut laatujärjestelmät, sekä kehittämällä ja avaamalla uusia markkinoita. Niillä täydennetään ja vahvistetaan jäsenvaltioiden toteuttamia toimia.

Perustelu

Eurooppalaiset kuluttajat eivät yleisesti ottaen tunne sääntöjä ja korkeita laatustandardeja, joita tuottajien on noudatettava. Asian korjaamiseksi on tarpeen osoittaa, että eurooppalaiset tuotteet täyttävät elintarviketurvallisuuden, eläinten terveyden ja hyvinvoinnin, kasvien terveyden ja ympäristönsuojelun tiukat vaatimukset. Maataloustuotteita koskeva tiedotus- ja menekinedistämispolitiikka on tärkeää, jotta eurooppalaisille kuluttajille kerrotaan eurooppalaisten tuotteiden täyttävän kyseiset vaatimukset ja saadaan heidät tästä tietoisiksi.

Lisäksi komitea katsoo, että on kiinnitettävä huomiota tuotteisiin, jotka kuuluvat Euroopan unionin tunnustamien laatujärjestelmien piiriin.

Muutosehdotus 2

Johdanto-osan 7 kappale

Komission ehdotus AK:n muutosehdotus (7) Viinejä koskeva tiedotus ja menekinedistäminen unionissa on yksi YMP:n mukaisten viinialan tukiohjelmien perustoimenpiteistä. Sen vuoksi olisi säädettävä, että viinien osalta voidaan toteuttaa tämän asetuksen mukaisia tiedotus- ja menekinedistämistoimia vain, jos viini liittyy johonkin toiseen maataloustuotteeseen tai elintarvikkeeseen. (7) Viinejä koskeva tiedotus ja menekinedistäminen unionissa on yksi YMP:n mukaisten viinialan tukiohjelmien perustoimenpiteistä. Sen vuoksi olisi säädettävä, että viinien osalta voidaan toteuttaa tämän asetuksen mukaisia tiedotus- ja menekinedistämistoimia vain, jos viini liittyy johonkin toiseen maataloustuotteeseen tai elintarvikkeeseen.

Perustelu

Komitea katsoo, ettei viiniä tule käsitellä eri tavoin kuin muita maataloustuotteita, vaan viini on sisällytettävä tukikelpoisten tuotteiden luetteloon täysimääräisesti eikä vain muihin tuotteisiin liittyvien yleisten kampanjoiden yhteydessä. Muuten viini olisi ainoa eurooppalainen tuote, joka ei voisi hyödyntää yksinomaan omalle alalle tarkoitettuja kampanjoita. Komitean mielestä tätä eurooppalaisen tuotannon avainalaa ei voi jättää huomiotta.

Muutosehdotus 3

Johdanto-osan 8 kappale

Komission ehdotus AK:n muutosehdotus (8) Vuosina 2001–2011 asetuksen (EY) N:o 3/2009 mukaisiin tiedotus- ja menekinedistämistoimiin käytetyistä määrärahoista ainoastaan 30 prosenttia käytettiin kolmansien maiden markkinoita varten, vaikka niillä on merkittävät kasvumahdollisuudet. On syytä säätää yksityiskohtaisista erityissäännöistä, jotta kolmansissa maissa toteutettaisiin enemmän unionin maataloustuotteita koskevia tiedotus- ja menekinedistämistoimia, erityisesti vahvistamalla taloudellista tukea; tavoitteena on saavuttaa 75 prosentin osuus arvioiduista menoista. (8) Vuosina 2001–2011 asetuksen (EY) N:o 3/2009 mukaisiin tiedotus- ja menekinedistämistoimiin käytetyistä määrärahoista ainoastaan 30 prosenttia käytettiin kolmansien maiden markkinoita varten, vaikka niillä on merkittävät kasvumahdollisuudet. On syytä säätää yksityiskohtaisista erityissäännöistä, jotta kolmansissa maissa toteutettaisiin enemmän unionin maataloustuotteita koskevia tiedotus- ja menekinedistämistoimia, erityisesti vahvistamalla taloudellista tukea; tavoitteena on saavuttaa 75 prosentin osuus arvioiduista menoista.

Perustelu

Eurooppalaisten tuotteiden on nykyisin kilpailtava kolmansista maista tulevien tuotteiden kanssa sekä sisä- että ulkomarkkinoilla, ja niiden on täytettävä lukuisat tiukat yhteisön normit. Ei saa myöskään unohtaa, että kaiken tämän lisäksi sekä EU:ssa että sen ulkopuolella on erilaisia tuotantotapoja ja -edellytyksiä.

Komitea katsoo, ettei kolmansissa maissa toteutettavien unionin maataloustuotteita koskevien tiedotus- ja menekinedistämistoimien menoille tulisi määrittää prosenttiosuuksia.

Muutosehdotus 4

Johdanto-osan 9 kappale

Komission ehdotus AK:n muutosehdotus (9) Toteutettavien tiedotus- ja menekinedistämistoimien vaikutuksen varmistamiseksi ne olisi sisällytettävä tiedotus- ja menekinedistämisohjelmiin. Tällaisia ohjelmia ovat aiemmin jättäneet vain ammattialajärjestöt tai toimialakohtaiset organisaatiot. Toimiehdotusten lukumäärän lisäämiseksi ja laadun parantamiseksi olisi tuensaajiksi hyväksyttävä myös tuottajaorganisaatioita. Lisäksi komission olisi voitava täydentää näitä ohjelmia omasta aloitteestaan toteuttamillaan toimilla erityisesti uusien markkinoiden avaamisen edistämiseksi. (9) Toteutettavien tiedotus- ja menekinedistämistoimien vaikutuksen varmistamiseksi ne olisi sisällytettävä tiedotus- ja menekinedistämisohjelmiin. Tällaisia ohjelmia ovat aiemmin jättäneet vain ammattialajärjestöt tai toimialakohtaiset organisaatiot. Toimiehdotusten lukumäärän lisäämiseksi ja laadun parantamiseksi olisi tuensaajiksi hyväksyttävä myös tuottajaorganisaatioita ja niihin kuuluvia pk-yrityksiä edellyttäen, että ne perustavat menekinedistämisen tunnustettuihin laatujärjestelmiin. Lisäksi komission olisi voitava täydentää näitä ohjelmia omasta aloitteestaan toteuttamillaan toimilla erityisesti uusien markkinoiden avaamisen edistämiseksi.

Perustelu

Komitea katsoo, ettei pk-yrityksiä saa unohtaa mahdollisista tuensaajista, koska ne kattavat noin 90 prosenttia Euroopan unionin maatalouselintarviketeollisuudesta. Lisäksi kyseisillä yrityksillä on läheisempi yhteys maaseutuun ja alueisiin. Tämän vuoksi niiden täytyy hyötyä näistä toimista enemmän.

Muutosehdotus 5

Johdanto-osan 11 kappale

Komission ehdotus AK:n muutosehdotus (11) Tiedotus- ja menekinedistämistoimien tehokkaan täytäntöönpanon varmistamiseksi niiden toteuttaminen on syytä antaa asianmukaisesti valittujen toimeenpanijoiden tehtäväksi. (11) Tiedotus- ja menekinedistämistoimien tehokkaan täytäntöönpanon varmistamiseksi niiden toteuttaminen on syytä antaa asianmukaisesti valittujen toimeenpanijoiden tehtäväksi, sillä niillä on ammattitaitoista ja erikoistunutta henkilöstöä varmistamaan tehokas täytäntöönpano.

Perustelu

On tärkeää, että asianmukaisesti valituilla toimeenpanijoilla on henkilöstöä, joka on erikoistunut tarjoamaan teknistä tukea menekinedistämisohjelmien kehittämiseksi. Tähän asti se on ollut jäsenvaltioiden tehtävä.

Muutosehdotus 6

Johdanto-osan 14 kappale

Komission ehdotus AK:n muutosehdotus (14) Unioni haluaa yksinkertaistaa YMP:n sääntely-ympäristöä. Tätä lähestymistapaa on syytä soveltaa myös maataloustuotteiden tiedotus- ja menekinedistämistoimia koskevaan asetukseen. Erityisesti on syytä tarkistaa tiedotus- ja menekinedistämistoimien hallintoperiaatteita niiden yksinkertaistamiseksi ja jotta komissio voisi vahvistaa säännöt ja menettelyt ohjelmaehdotusten jättämiselle ja valinnalle. (14) Unioni haluaa yksinkertaistaa YMP:n sääntely-ympäristöä. Tätä lähestymistapaa on syytä soveltaa myös maataloustuotteiden tiedotus- ja menekinedistämistoimia koskevaan asetukseen. Erityisesti on syytä tarkistaa tiedotus- ja menekinedistämistoimien hallintoperiaatteita niiden yksinkertaistamiseksi ja jotta komissio voisi mahdollisuuksien mukaan antaa täytäntöönpanosäädöksiä, jotka mahdollistavat jäsenvaltioiden osallistumisen yhteistyössä Euroopan alueiden kanssa vahvistaa säännöt ja menettelyt sääntöjen ja menettelyjen vahvistamiseen ohjelmaehdotusten jättämiselle ja valinnalle.

Perustelu

Komitea katsoo, että komission on määritettävä jäsenvaltioiden ja Euroopan alueiden kanssa säännöt ja menettelyt ohjelmaehdotusten jättämiselle ja valinnalle, koska jäsenvaltiot ja Euroopan alueet ottavat alueillaan vallitsevien erilaisten tilanteiden ja olojen pohjalta huomioon erityisiä kriteerejä. Komitean mielestä valintamenettelyn yksinkertaistamiseksi ei ole syytä sulkea jäsenvaltioita pois.

Muutosehdotus 7

Johdanto-osan 16 kappale

Komission ehdotus AK:n muutosehdotus (16) Toimien rahoituksen perusteet olisi määriteltävä. Unionin ei pääsääntöisesti olisi vastattava kuin osasta ohjelmien kustannuksia, jotta ehdotuksentekijöiden vastuu olisi suurempi. Eräät hallinto- ja henkilöstökustannukset, jotka eivät liity YMP:n täytäntöönpanoon, kuuluvat olennaisesti tiedotus- ja menekinedistämistoimiin ja voivat saada unionin rahoitustukea. (16) Toimien rahoituksen perusteet olisi määriteltävä. Unionin ei pääsääntöisesti olisi vastattava kuin osasta ohjelmien kustannuksia, jotta ehdotuksentekijöiden vastuu olisi suurempi. Eräät hallinto- ja henkilöstökustannukset, jotka eivät liity YMP:n täytäntöönpanoon, kuuluvat olennaisesti tiedotus- ja menekinedistämistoimiin ja voivat saada unionin rahoitustukea. Jäsenvaltiot voisivat myös yhteisrahoittaa osan ohjelmakustannuksista vapaaehtoisesti.

Perustelu

Komitea katsoo, että jäsenvaltioiden ja Euroopan alueiden pitäisi voida yhteisrahoittaa yhden jäsenvaltion ohjelmat, sillä alan tietyillä avaintoimijoilla ei aina ole tarvittavia määrärahoja tällaisten menekinedistämiskampanjoiden toteuttamiseen. Lisäksi kappaleen nykyinen sanamuoto voi hyödyttää pääasiassa eurooppalaisia tuottajia, joilla on suuremmat taloudelliset resurssit menekinedistämisohjelmiin.

Muutosehdotus 8

2 artikla

Komission ehdotus AK:n muutosehdotus Toimet sisämarkkinoilla Toimet sisämarkkinoilla ja kolmansissa maissa Sisämarkkinoilla tukikelpoisia toimia ovat seuraavat: a) tiedotustoimet, joissa korostetaan unionin maatalouden tuotantomenetelmien erikoispiirteitä erityisesti elintarvikkeiden turvallisuuden, aitouden sekä ravintoarvoihin ja hygieniaan liittyvien näkökohtien, eläinten hyvinvoinnin ja ympäristön kunnioittamisen suhteen; b) tiedotustoimet, jotka koskevat 5 artiklan 4 kohdassa tarkoitettuja aiheita. Sisämarkkinoilla t Tukikelpoisia toimia ovat seuraavat: a) tiedotustoimet, joissa korostetaan unionin maatalouden tuotantomenetelmien erikoispiirteitä erityisesti elintarvikkeiden turvallisuuden, aitouden, merkintöjen sekä ravintoarvoihin ja hygieniaan liittyvien näkökohtien, eläinten hyvinvoinnin ja ympäristön kunnioittamisen suhteen; b) tiedotustoimet, jotka koskevat 5 artiklan 4 kohdassa tarkoitettuja aiheita.

Perustelu

Sisämarkkinoilla ja ulkomarkkinoilla toteutettavien toimien välillä ei pidä tehdä eroa. Komitea ehdottaa, että 2 ja 3 artikla yhdistetään yhdeksi artiklaksi.

Muutosehdotus 9

3 artikla

Komission ehdotus AK:n muutosehdotus Toimet kolmansissa maissa Toimet kolmansissa maissa Kolmansissa maissa tukikelpoisia toimia ovat seuraavat: a) tiedotustoimet, joissa korostetaan maataloustuotteiden ja elintarvikkeiden ominaisuuksia ja jotka koskevat 5 artiklan 4 kohdassa tarkoitettuja aiheita; b) menekinedistämistoimet, joilla pyritään lisäämään EU:sta peräisin olevien maataloustuotteiden ja elintarvikkeiden myyntiä. Kolmansissa maissa tukikelpoisia toimia ovat seuraavat: a) tiedotustoimet, joissa korostetaan maataloustuotteiden ja elintarvikkeiden ominaisuuksia ja jotka koskevat 5 artiklan 4 kohdassa tarkoitettuja aiheita; b) menekinedistämistoimet, joilla pyritään lisäämään EU:sta peräisin olevien maataloustuotteiden ja elintarvikkeiden myyntiä.

Perustelu

Sisämarkkinoilla ja ulkomarkkinoilla toteutettavien toimien välillä ei pidä tehdä eroa. Komitea ehdottaa, että 2 ja 3 artikla yhdistetään yhdeksi artiklaksi.

Muutosehdotus 10

5 artikla

Komission ehdotus AK:n muutosehdotus 1. Seuraavia tuotteita voidaan käyttää toteutettaessa 3 artiklassa tarkoitettuja tiedotus- ja menekinedistämistoimia sekä esiteltäessä 2 artiklassa ja 3 artiklan a alakohdassa tarkoitettuja tuotantomenetelmiä ja aiheita: 1. Seuraavia tuotteita voidaan käyttää toteutettaessa 3 artiklassa tarkoitettuja tiedotus- ja menekinedistämistoimia sekä esiteltäessä 2 artiklassa ja 3 artiklan a alakohdassa tarkoitettuja tuotantomenetelmiä ja aiheita: a) Euroopan unionin toiminnasta tehdyn sopimuksen, jäljempänä ”perussopimus”, liitteessä I olevassa luettelossa olevat maataloustuotteet, lukuun ottamatta Euroopan parlamentin ja neuvoston asetuksen (EU) N:o [COM(2011)416] liitteessä I lueteltuja kalastus- ja vesiviljelytuotteita sekä tupakkaa; a) Euroopan unionin toiminnasta tehdyn sopimuksen, jäljempänä ”perussopimus”, liitteessä I olevassa luettelossa olevat maataloustuotteet, lukuun ottamatta Euroopan parlamentin ja neuvoston asetuksen (EU) N:o [COM(2011)416] liitteessä I lueteltuja kalastus- ja vesiviljelytuotteita sekä tupakkaa; b) Euroopan parlamentin ja neuvoston asetuksen (EU) N:o 1151/2012 liitteessä I olevassa I kohdassa luetellut maataloustuotteista valmistettavat elintarvikkeet; b) Euroopan parlamentin ja neuvoston asetuksen (EU) N:o 1151/2012 liitteessä I olevassa I kohdassa luetellut maataloustuotteista valmistettavat elintarvikkeet; c) alkoholijuomat, joilla on Euroopan parlamentin ja neuvoston asetuksen (EY) N:o 110/2008 mukainen suojattu maantieteellinen merkintä. c) alkoholijuomat, joilla on Euroopan parlamentin ja neuvoston asetuksen (EY) N:o 110/2008 mukainen suojattu maantieteellinen merkintä;. d) viini, jolla on Euroopan parlamentin ja neuvoston asetuksen (EY) N:o 1308/2013 mukainen suojattu alkuperänimitys tai maantieteellinen merkintä, sekä luonnonmukaisesti tuotettu viini voivat hyötyä tiedotus- ja menekinedistämistoimista. 2. Viinin osalta voidaan toteuttaa tiedotus- ja menekinedistämistoimia, jos asianomaiseen ohjelmaan kuuluu myös muita 1 kohdan a tai b alakohdassa tarkoitettuja tuotteita. 2 Viinin osalta voidaan toteuttaa tiedotus- ja menekinedistämistoimia, jos asianomaiseen ohjelmaan kuuluu myös muita 1 kohdan a tai b alakohdassa tarkoitettuja tuotteita.

Perustelu

Komitea katsoo, että viinialaa ei ole syytä käsitellä muista maataloustuotteista poikkeavalla tavalla. Eurooppalainen viiniala on tunnustettu ala, jota on suojeltava, koska sillä on tärkeä merkitys unionin sisämarkkinoilla ja koska sitä arvostetaan myös unionin ulkopuolella.

Muutosehdotus 11

8 artikla

Komission ehdotus AK:n muutosehdotus 1. Tiedotus- ja menekinedistämistoimilla edistetään eurooppalaisen maatalouden kilpailukyvyn paranemista sisämarkkinoilla ja kolmansissa maissa. Tavoitteet vahvistetaan 2 kohdassa tarkoitetussa työohjelmassa. 1. Tiedotus- ja menekinedistämistoimilla edistetään eurooppalaisen maatalouden kilpailukyvyn paranemista sisämarkkinoilla ja kolmansissa maissa. Tavoitteet vahvistetaan 2 kohdassa tarkoitetussa työohjelmassa. 2. Komissio hyväksyy täytäntöönpano-säädöksin työohjelman, jossa esitetään tavoitteet, painopistealueet, odotetut tulokset, täytäntöönpanoa koskevat yksityiskohtaiset säännöt ja rahoitussuunnitelman kokonaismäärä. Siinä myös kuvataan tärkeimmät arviointiperusteet ja rahoitettavat toimet, mainitaan kullekin toimityypille myönnetyt määrät sekä esitetään alustava täytäntöönpanoaikataulu ja avustuksille myönnettävän yhteisrahoituksen enimmäisosuus. 2. Komissio hyväksyy täytäntöönpano-säädöksin työohjelman, jossa esitetään tavoitteet, painopistealueet, odotetut tulokset, täytäntöönpanoa koskevat yksityiskohtaiset säännöt ja rahoitussuunnitelman kokonaismäärä. Siinä myös kuvataan tärkeimmät arviointi-perusteet ja rahoitettavat toimet, mainitaan kullekin toimityypille myönnetyt määrät sekä esitetään alustava täytäntöönpanoaikataulu ja avustuksille myönnettävän yhteisrahoituksen enimmäisosuus. Ohjelman laatimisessa komissio ottaa huomioon vuoristo-, saari- ja syrjäisimpien alueiden erityiset luonnonhaitat. Ensimmäisessä alakohdassa tarkoitettu täytäntöönpanosäädös hyväksytään 24 artiklan 3 kohdassa tarkoitettua neuvoa-antavaa menettelyä noudattaen. Ensimmäisessä alakohdassa tarkoitettu täytäntöönpanosäädös hyväksytään 24 artiklan 3 2 kohdassa tarkoitettua neuvoa-antavaa tarkastelumenettelyä noudattaen. 3. Edellä 1 kohdassa tarkoitettu työohjelma pannaan täytäntöön a) yhden jäsenvaltion ohjelmien osalta komission julkaisemalla ehdotuspyynnöllä, jossa esitetään erityisesti osallistumisedellytykset ja tärkeimmät arviointiperusteet; b) usean jäsenvaltion ohjelmien osalta komission julkaisemalla asetuksen (EU, Euratom) N:o 966/2012 I osan VI osaston mukaisella ehdotuspyynnöllä. 3. Edellä 1 kohdassa tarkoitettu työohjelma pannaan täytäntöön a) yhden jäsenvaltion ohjelmien osalta komission julkaisema illa kahdella ehdotuspyynnöllä, joissa esitetään erityisesti osallistumisedellytykset ja tärkeimmät arviointiperusteet; b) usean jäsenvaltion ohjelmien osalta komission julkaisema illa kahdella asetuksen (EU, Euratom) N:o 966/2012 I osan VI osaston mukaisella ehdotuspyynnöllä. Edellä alakohdissa a) ja b) mainituissa ehdotuspyynnöissä otetaan huomioon vuoristo-, saari- ja syrjäisimpien alueiden erityiset luonnonhaitat.

Perustelu

Komissio ottaa itselleen liikaa valtaa työohjelmaan liittyvässä päätöksentekomenettelyssä. Nykyinen asetus mahdollistaa kaksi ehdotuspyyntöä, minkä ansiosta hakijoiden ei tarvitse odottaa niin kauan toistaakseen ehdotuspyynnön.

Muutosehdotus 12

12 artikla

Komission ehdotus AK:n muutosehdotus 1. Komissio arvioi ja valitsee yhden jäsenvaltion ohjelmia koskevat ehdotukset 8 artiklan 3 kohdan a alakohdassa tarkoitetun ehdotuspyynnön perusteella. 1. Komissio arvioi ja valitsee yhden jäsenvaltion ohjelmia koskevat ehdotukset 8 artiklan 3 kohdan a alakohdassa tarkoitetun ehdotuspyynnön perusteella. 2. Komissio päättää täytäntöönpanosäädöksillä valituista yhden jäsenvaltion ohjelmista, niihin vaadituista muutoksista ja vastaavista määrärahoista. Kyseiset säädökset hyväksytään 24 artiklan 2 kohdassa tarkoitettua tarkastelumenettelyä noudattaen. 2. Komissio antaa täytäntöönpanosäädökset, jotka mahdollistavat jäsenvaltioiden ja Euroopan alueiden osallistumisen yhden jäsenvaltion ohjelmia koskevien ehdotusten arviointiin ja valintaan. 3. Komissio päättää täytäntöönpanosäädöksillä valituista yhden jäsenvaltion ohjelmista, niihin vaadituista muutoksista ja vastaavista määrärahoista. Kyseiset säädökset hyväksytään 24 artiklan 2 kohdassa tarkoitettua tarkastelumenettelyä noudattaen.

Perustelu

Komitea ei hyväksy ajatusta, että jäsenvaltiot suljetaan pois yhden jäsenvaltion ohjelmien arvioinnista ja valinnasta. Jäsenvaltioiden viranomaisilla täytyy olla aktiivinen osa tässä valinnassa, koska ne vastaavat 14 artiklan mukaan ohjelmien täytäntöönpanosta, seurannasta ja valvonnasta.

Muutosehdotus 13

13 artikla

Komission ehdotus AK:n muutosehdotus Ehdotuksentekijä valitsee asianmukaisin keinoin toteutetun kilpailumenettelyn avulla elimet, jotka panevat toimeen valitut yhden jäsenvaltion ohjelmat, erityisesti toimien tehokkaan toteutuksen varmistamiseksi. Ehdotuksentekijä valitsee asianmukaisin keinoin toteutetun kilpailumenettelyn avulla erityiselimet, jotka panevat toimeen valitut yhden jäsenvaltion ohjelmat, erityisesti toimien tehokkaan toteutuksen varmistamiseksi. Alueelliset menekinedistämistahot tai alueiden menekinedistämispalvelut voivat määrittää alueisiin ja alkuperän ilmoittamiseen liittyvät kansalliset yhteiset toimet.

Perustelu

On tärkeää korostaa jäsenvaltioiden osallistumista yhteistyössä alueiden kanssa tiedotus- ja menekinedistämistoimiin. Komitea ehdottaakin, että tekstiin lisätään alueilla toimivien menekinedistämistahojen ja -palvelujen osallistuminen. Nämä tahot ovat tehokkaita ja nopeita välineitä rahoitettaessa ohjelmia ja autettaessa niiden toteuttamisessa. Tavoitteena ei ole niiden rahoittaminen näistä varoista.

Muutosehdotus 14

15 artiklan 1 kohta

Komission ehdotus AK:n muutosehdotus 1. Yhden jäsenvaltion ohjelmille myönnettävä unionin rahoitusosuus voi olla enintään 50 prosenttia tukikelpoisista menoista. Lopuista menoista vastaa yksinomaan ehdotuksentekijä. 1. Yhden jäsenvaltion ohjelmille myönnettävä unionin rahoitusosuus voi olla enintään 50 prosenttia tukikelpoisista menoista. Unionin osuus nousee 75 prosenttiin EU:n syrjäisimpien alueiden ohjelmien kohdalla. Jäsenvaltiot voivat yhdessä Euroopan alueiden kanssa myös kattaa vapaaehtoisesti enintään 20 prosenttia ohjelmakustannuksista. Lopuista menoista vastaa yksinomaan ehdotuksentekijä.

Perustelu

Komitea katsoo, ettei jäsenvaltioilta saa sulkea pois mahdollisuutta yhden jäsenvaltion ohjelmien yhteisrahoitukseen, sillä alan tietyillä avaintoimijoilla ei aina ole tarvittavia määrärahoja tällaisten menekinedistämiskampanjoiden toteuttamiseen. Yrityksille voi myös kertyä suuria kustannuksia. Tästä kärsivät eniten pk-yritykset, ja toimiin saattaa osallistua lopulta yksinomaan suuria yrityksiä. Lisäksi tämä saattaa vaikuttaa tavoitteen vastaisesti ja vähentää ohjelmiin osallistumista. Komitea pitää 20 prosentin osuutta asianmukaisena, koska se tarjoaa mahdollisuuden tasata eroja jäsenvaltioiden menekinedistämiskustannuksissa.

Muutosehdotus 15

23 artiklan 2 kohta

Komission ehdotus AK:n muutosehdotus 2. Siirretään komissiolle valta antaa tässä asetuksessa tarkoitettuja delegoituja säädöksiä määräämättömäksi ajaksi tämän asetuksen voimaantulopäivästä. 2. Siirretään komissiolle valta antaa tässä asetuksessa tarkoitettuja delegoituja säädöksiä määräämättömäksi ajaksi tämän asetuksen voimaantulopäivästä.

Perustelu

Komitean mielestä komissiolle ei tule myöntää määräämätöntä aikaa delegoitujen säädösten antamiseen. Kyseinen maininta on syytä poistaa 2 kohdasta.

Muutosehdotus 16

27 artikla

Komission ehdotus AK:n muutosehdotus Komissio antaa viimeistään 31 päivänä joulukuuta [2020] Euroopan parlamentille ja neuvostolle kertomuksen tämän asetuksen soveltamisesta ja liittää siihen tarvittaessa asianmukaisia ehdotuksia. Komissio antaa viimeistään 31 päivänä joulukuuta [2020] Euroopan parlamentille ja neuvostolle kertomuksen tämän asetuksen soveltamisesta ja liittää siihen tarvittaessa asianmukaisia ehdotuksia. Lisäksi se antaa välikertomuksen viimeistään 31 päivänä joulukuuta 2017.

Perustelu

Komitea pitää asianmukaisena, että komissio antaa Euroopan parlamentille ja neuvostolle välikertomuksen tämän asetuksen soveltamisen edistymisestä ja tilanteesta. Mikäli on tarpeen tehdä parannuksia ja mukautuksia, niihin on riittävästi aikaa, jotta asetetut tavoitteet pystytään saavuttamaan vuoden 2020 loppuun mennessä.